Mo‘g‘uliston rahbariyati, Baykal ko‘li ekotizimiga zarar yetkazuvchi har qanday xatti-harakatni amalga oshirmasligi xususida ma’lum qildi, deb xabar qilinmoqda Rossiya tabiat vazirligi saytida. O‘zaro muzokaralar natijasida, tomonlar "Shuren GES qurilishi" va "Orxon daryosida suv omborini tashkil etish" loyihalarining atrof-muhitga ta’siri hamda ijtimoiy oqibatlarini aniqlash va baholash bo‘yicha oshkora maslahatlashuvlar o‘tkazishga kelishib olishgan. Avvalroq, Baykal ko‘li ayni vaqtda ekologik halokat yoqasida turgani, agar o‘z vaqtida choralar ko‘rilmasa, Orol dengizi kabi Yer yuzidan yo‘qolib ketishi mumkinligi haqida xavotirlar bildirilgan edi.